חוק כביש ארצי לישראל

{{ח:התחלה}}
{{ח:כותרת|חוק כביש ארצי לישראל, התשנ״ה–1994}}

{{ח:פתיח-התחלה}}
{{ח:מאגר|2000700}} {{ח:תיבה|ס״ח תשנ״ה, 38|חוק כביש ארצי לישראל|https://fs.knesset.gov.il/13/law/13_lsr_211065.pdf}}; {{ח:תיבה|תשס״ו, 328|תיקון מס׳ 7 לחוק מינהל מקרקעי ישראל|https://fs.knesset.gov.il/18/law/18_lsr_301074.pdf}}.
{{ח:סוגר}}
{{ח:מפריד}}

{{ח:סעיף|1|הגדרות ופרשנות}}
{{ח:תת|(א)}} בחוק זה –
{{ח:תת|סוג=הגדרה}} ”החברה“ – חברת כביש חוצה ישראל בע״מ;
{{ח:תת|סוג=הגדרה}} ”הכביש“ – כביש מספר 6 כפי שהוא מסומן בתכנית, ודרכים נוספות שייקבעו לפי {{ח:פנימי|סעיף 2|סעיף 2(ב)}};
{{ח:תת|סוג=הגדרה}} ”חוק התכנון“ – {{ח:חיצוני|חוק התכנון והבניה|חוק התכנון והבניה, תשכ״ה–1965}};
{{ח:תת|סוג=הגדרה}} ”חוק לתיקון דיני הרכישה“ – {{ח:חיצוני|חוק לתיקון דיני הרכישה לצרכי ציבור|חוק לתיקון דיני הרכישה לצרכי ציבור, תשכ״ד–1964}};
{{ח:תת|סוג=הגדרה}} ”פקודת הקרקעות“ – {{ח:חיצוני|פקודת הקרקעות (רכישה לצרכי ציבור)|פקודת הקרקעות (רכישה לצרכי ציבור), 1943}};
{{ח:תת|סוג=הגדרה}} ”השרים“ – שר האוצר ושר הבינוי והשיכון;
{{ח:תת|סוג=הגדרה}} ”התכנית“ – תכנית מיתאר ארצית מס׳ 31א כפי שתהיה בתוקף מעת לעת.
{{ח:תת|(ב)}} לכל מונח בחוק זה תהיה המשמעות שיש לו {{ח:חיצוני|חוק התכנון והבניה|בחוק התכנון}} {{ח:חיצוני|פקודת הקרקעות (רכישה לצרכי ציבור)|ובפקודת הקרקעות}}, לפי הענין, זולת אם יש בענין הנדון או בהקשרו דבר שאינו מתיישב עם אותה משמעות.

{{ח:סעיף|2|תחולה}}
{{ח:תת|(א)}} חוק זה יחול על הקרקעות הכלולות בתוואי הכביש לרבות המחלפים וקטעי הדרכים המסומנים בתכנית כחלק מתוואי הכביש.
{{ח:תת|(ב)}} השרים רשאים לקבוע בצו כי הוראות חוק זה יחולו גם על הקרקעות שיצויינו בו, בתוואים של דרכים נוספות הכלולות בתכנית או בתכניות מאושרות אחרות, המתחברות לכביש ומהוות המשך של התוואי הראשי שלו ככביש אורך או של התוואים המהווים התפצלות של הכביש.

{{ח:סעיף|3|רכישת קרקעות הכביש}}
{{ח:ת}} רכישת קרקעות הכביש תיעשה לפי פקודת הקרקעות, בכפוף להוראות חוק זה.

{{ח:סעיף|4|תפיסת החזקה בקרקעות הכביש}}
{{ח:ת}} על תפיסת החזקה בקרקעות הכביש יחולו הוראות אלה:
{{ח:תת|(1)}} החברה וכל מי שפועל מטעמה יהיו רשאים להיכנס לקרקע ולתפוס בה חזקה ללא צו של בית משפט, ואולם אם פנה בעל הקרקע או המחזיק בה לבית משפט בבקשה למנוע או להפסיק את תפיסת החזקה בקרקע, יהיה בית המשפט רשאי ליתן צו כאמור, רק אם הוכח להנחת דעתו כי נפל פגם בהליכי הפרסום בהתאם לפקודת הקרקעות; אולם לענין תפיסת החזקה בבית מגורים, שבנייתו נסתיימה לפני תחילתו של חוק זה, יחולו הוראות {{ח:חיצוני|פקודת הקרקעות (רכישה לצרכי ציבור)|פקודת הקרקעות}}.
{{ח:תת|(2)}} מבלי לגרוע מכלליות הוראות פסקה (1), סכסוך על גובה הפיצויים המגיעים לבעל זכות בקרקעות הכביש או הגשת תביעה לפיצויים כאמור, לא יהוו עילה לעיכוב הכניסה לקרקע או לתפיסת החזקה בה.

{{ח:סעיף|5|הזכויות בקרקעות הכביש}}
{{ח:ת}} הזכויות שתרכוש החברה בקרקעות הכביש יירכשו לטובת המדינה ויירשמו על שמה.

{{ח:סעיף|6|פיצויים}}
{{ח:תת|(א)}} השמאי הממשלתי הראשי ינחה בכתב את החברה לענין סכומי הפיצויים שתשלם לפי חוק זה, בהתאם להוראות {{ח:חיצוני|פקודת הקרקעות (רכישה לצרכי ציבור)|פקודת הקרקעות}}, {{ח:חיצוני|חוק לתיקון דיני הרכישה לצרכי ציבור|החוק לתיקון דיני הרכישה}} והוראות חוק זה.
{{ח:תת|(ב)}} לפי בקשת בעל זכות בקרקע תודיע לו החברה על סכומי הפיצויים שישולמו לו בהתאם להנחיות השמאי הממשלתי כאמור בסעיף קטן (א) והנימוקים לקביעתם.
{{ח:תת|(ג)}} הסכימו החברה ובעל הזכות בקרקע על סכומי הפיצויים שישולמו בעד הזכות בקרקע, תשלם החברה את הפיצויים המוסכמים תוך שלושים ימים מיום ההסכמה, אלא אם כן הסכימו ביניהם על מועד אחר לתשלום.
{{ח:תת|(ד)}} לא הסכימו החברה ובעל הזכות בקרקע על סכום הפיצויים שישולמו, יהיה כל אחד מהם רשאי להעביר את התביעה להכרעה בועדת פיצויים שתוקם לפי {{ח:פנימי|סעיף 7|סעיף 7}}, ואולם תוך שלושים ימים ממועד העברת התביעה כאמור, תשלם החברה לבעל הזכות בקרקע את סכום הפיצויים בשל הזכות הנרכשת, בהתאם להוראות {{ח:חיצוני|פקודת הקרקעות (רכישה לצרכי ציבור)|פקודת הקרקעות}}, {{ח:חיצוני|חוק לתיקון דיני הרכישה לצרכי ציבור|החוק לתיקון דיני הרכישה}} והוראות חוק זה, לפי שומת השמאי הממשלתי.

{{ח:סעיף|7|ועדת פיצויים}}
{{ח:תת|(א)}} תוקם ועדת פיצויים, אחת או יותר, שזה הרכבה:
{{ח:תתת|(1)}} שופט שימנה שר המשפטים בהתייעצות עם נשיא בית המשפט העליון, והוא יהיה יושב ראש הועדה;
{{ח:תתת|(2)}} שני נציגים שימנה שר המשפטים בהסכמת שר האוצר, שלפחות אחד מהם הוא נציג ציבור בעל השכלה משפטית או בעל נסיון וידע במקרקעין.
{{ח:תת|(ב)}} תקופת כהונתם של חברי ועדת הפיצויים תהיה ארבע שנים וניתן להאריכה בארבע שנים נוספות.
{{ח:תת|(ג)}} פקעה כהונתו של חבר ועדת הפיצויים במהלך תקופת כהונתו, ימונה חבר חדש במקומו ליתרת תקופת כהונתו, בהתאם לאמור בסעיף קטן (א).
{{ח:תת|(ד)}} כהונתו של חבר ועדת הפיצויים תפקע לפני תום התקופה שלה נתמנה, אם התקיים אחד מאלה:
{{ח:תתת|(1)}} התפטר במסירת כתב התפטרות לשר;
{{ח:תתת|(2)}} הורשע בעבירה שיש עמה קלון;
{{ח:תתת|(3)}} נבצר ממנו דרך קבע למלא את תפקידו.

{{ח:סעיף|8|סמכות ועדת פיצויים|תיקון: תשס״ט}}
{{ח:תת|(א)}} ועדת הפיצויים תקבע את סכומי הפיצויים שישולמו לבעל זכות בקרקע בהתאם להוראות {{ח:חיצוני|פקודת הקרקעות (רכישה לצרכי ציבור)|פקודת הקרקעות}}, {{ח:חיצוני|חוק לתיקון דיני הרכישה לצרכי ציבור|החוק לתיקון דיני הרכישה}} והוראות חוק זה.
{{ח:תת|(ב)}} סמכות שר האוצר לפי {{ח:חיצוני|פקודת הקרקעות (רכישה לצרכי ציבור)#סעיף 20|סעיף 20(2)(ג) לפקודת הקרקעות}} תהיה נתונה לועדה אף מן השיקולים של מהות הזכויות הנרכשות, משך ההחזקה כדין בפועל בקרקע וכל שיקול שמטרתו למנוע עוול.
{{ח:תת|(ג)}} הועדה תהיה רשאית, בהסכמת רשות מקרקעי ישראל ובהסכמת הזכאי לפיצויים, להמיר את סכומי הפיצויים, כולם או חלקם, בקרקע חליפית ששוויה דומה, לפי קביעת השמאי הממשלתי; אין באמור בסעיף קטן זה כדי לגרוע מהסדרים לחילופי קרקעות שייקבעו בהסכמה בין רשות מקרקעי ישראל לבין המחזיקים בקרקע.

{{ח:סעיף|9|ראיות וסדרי דין}}
{{ח:תת|(א)}} ועדת הפיצויים לא תהיה כפופה לדיני הראיות.
{{ח:תת|(ב)}} שר המשפטים רשאי לקבוע בתקנות הוראות בדבר סדרי דין לועדה; יושב ראש ועדת הפיצויים רשאי להורות לגבי כל ענין הנוגע לסדרי דין, שלא נקבעה לגביו הוראה בחוק או בתקנות.

{{ח:סעיף|10|ערעור}}
{{ח:תת|(א)}} החברה ובעל הזכויות בקרקע שהוראות חוק זה חלות עליה, רשאים תוך ארבעים וחמישה ימים מיום המצאת החלטת ועדת הפיצויים, לערער על סכומי הפיצויים שקבעה הועדה לפני בית המשפט המחוזי.
{{ח:תת|(ב)}} על החלטת בית המשפט המחוזי, כאמור בסעיף קטן (א), ניתן לערער ברשות לבית המשפט העליון בשאלות משפטיות בלבד.

{{ח:סעיף|11|שמירת הוראות}}
{{ח:תת|(א)}} אין בהוראות חוק זה כדי לשנות מהוראות {{ח:חיצוני|פקודת הקרקעות (רכישה לצרכי ציבור)#סעיף 12|סעיף 12 לפקודת הקרקעות}}, לרבות ההוראה שבו לפיה יקובל כשוויה של הקרקע אותו הסכום שהיה מתקבל ממכירת הקרקע אילו נמכרה בשוק על ידי המוכר מרצונו הטוב ובכפוף להוראות האחרות {{ח:חיצוני|פקודת הקרקעות (רכישה לצרכי ציבור)#סעיף 12|שבסעיף 12 האמור}}.
{{ח:תת|(ב)}} אין בהוראות סעיף קטן (א) כדי לגרוע מיתר הוראות {{ח:חיצוני|פקודת הקרקעות (רכישה לצרכי ציבור)|פקודת הקרקעות}} {{ח:חיצוני|חוק לתיקון דיני הרכישה לצרכי ציבור|והחוק לתיקון דיני הרכישה}}, לענין הערכה או קביעה של סכומי הפיצויים.

{{ח:סעיף|12|ביצוע סלילת הכביש}}
{{ח:ת}} לענין העבודות לסלילת הכביש, יראו את החברה כפועלת מטעם המדינה, והוראות {{ח:חיצוני|חוק התכנון והבניה#סעיף 261|סעיף 261 לחוק התכנון}} יחולו על העבודות.

{{ח:סעיף|13|סמכות בית משפט}}
{{ח:ת}} על אף האמור {{ח:חיצוני|פקודת הקרקעות (רכישה לצרכי ציבור)#סעיף 2|בסעיף 2 לפקודת הקרקעות}}, הסמכות לדון בכל ענין הנוגע לתפיסת החזקה בקרקעות הכביש ולפיצויים בשל רכישת זכויות בהם תהיה נתונה לבית המשפט המחוזי בירושלים, זולת אם קבע שר המשפטים בהתייעצות עם נשיא בית המשפט העליון, בית משפט מחוזי אחר לענין זה.

{{ח:סעיף|14|שמירת סמכויות}}
{{ח:תת|(א)}} החברה תפעל לענין חוק זה בשם המדינה, ואולם אין בכך כדי לגרוע מסמכות המדינה לפעול בעצמה באמצעות שר האוצר.
{{ח:תת|(ב)}} אין בהוראות חוק זה כדי לפגוע בסמכויות שר האוצר לפעול לגבי קרקעות הכביש לפי {{ח:חיצוני|פקודת הקרקעות (רכישה לצרכי ציבור)|פקודת הקרקעות}}, מקום שלא הופעלה סמכות לפי חוק זה.

{{ח:סעיף|15|ביצוע ותקנות}}
{{ח:ת}} השרים ממונים על ביצוע חוק זה והם רשאים להתקין תקנות בכל הנוגע לביצועו.

{{ח:חתימות|נתקבל בכנסת ביום ט׳ בטבת התשנ״ה (12 בדצמבר 1994).}}
* '''אברהם (בייגה) שוחט'''
שר האוצר
* '''בנימין (פואד) בן־אליעזר'''
שר הבינוי והשיכון
* '''עזר ויצמן'''
נשיא המדינה
* '''יצחק רבין'''
ראש הממשלה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]